बन्दरालता प्रदेश अर्थात‌् अज्जै दी रामनगर तसीला दा अलाका प्हाड़ियें कन्ने घिरेदा ऐ। इस दे पूर्व च बमोह‌‌्ली ते भड्डू, दक्खन च मनकोट (अज्जै दी रामकोट तसील), पच्छन च भोती, किरमची ते चन्हैनी ते उत्तर च भद्रवाह् ते किशतवाड़ न। बन्दरालता राज्य दा अन्तिम राजा चन्द्रधरदेव हा। इस राजे दे राज्य-काल च महाराजा रणजीत सिंह ने इस अलाके पर अपना अधिकार करी लैता हा। राजा चन्द्रधरदेव मुलख छोड़ियै अग्रेजे दी शरणी च, जिला अम्बाला च जाई बस्सेआ हा।